Uticaj treninga na poboljšanje efikasnosti u sportskim igrama i socijalni status lica iz specijalnih ustanova u BiH

Keywords: intelektualne teškoće, košarka, nogomet, efi kasnost, socijalni status intellectual disabilities, basketball, football, effi ciency, social status

Sažetak: ''Specijalna olimpijada'' u BiH je osnovana 1998. godine u Tuzli, i od tada uspješno egzistira. Osim ''Specijalne olimpijade'' u BiH osnovana je još jedna organizacija ''Unifi ed sport'', koja također organizuje sportske manifestacije za djecu sa i bez mentalne defi cijencije u BiH. Navedene organizacije imaju osnovni cilj socijaliziranje ove populacije pomoću sportskih aktivnosti. Zahvaljujući ovim organizacijama, svaka ustanova u BiH koja se bavi djecom sa mentalnom defi cijencijom (zavodi za zbrinjavanje osoba ometenih u mentalnom razvoju, osnovne i srednje specijalne škole, udruženja roditelja djece ometene u razvoju i druga udruženja koja pomažu osobama sa umanjenim sposobnostima) ima sportsku sekciju, koje prerastaju u klubove specijalnih sportova. Takmičenja nisu samo cilj nego i sredstvo kojim se stvara interes kod djece za bavljenje fi zičkom aktivnošću. Testiranja su rađena u Zenici, Tuzli i Banjoj Luci na ukupno 74 ispitanika, lahke i umjerene mentalne defi cijencije, starosti od 14-22 godine. Istraživanja sa sličnom temom nisu rađena u BiH i regiji. Glavni je zadatak bio utvrditi efekte košarke i nogometa na poboljšanju efikasnosti u košarci i nogometu i sociološkog statusa lica iz specijalnih ustanova BiH. 

banja da bi se postigao unaprijed defi nisani cilj, a cilj transformacionih procesa jeste postići takve promjene subjekta koje su najbliže idealnom stanju. Da bi se uopšte mogao provoditi transformacioni proces, fi nalno stanje mora biti dato u istim onim parametrima, odnosno, varijablama u kojima je dato inicijalno stanje, dakle u mjerljivim veličinama. To znači da se osnovni uvjet za provođenje nekog transformacionog procesa sastoji u tome da postoje relevantne informacije, s jedne strane, o fi nalnom kao željenom stanju, a s druge strane, o inicijalnom kao početnom stanju subjekta nad kojim se provodi transformacioni proces. 
Za organizovanje transformacionih procesa, za predviđanje promjena i upravljanje sistemom u cjelini, značajno je poznavati odnose među podsistemima. Kompleks psihomotoričkih sposobnosti je podsistem, koji zajedno sa ostalim podsistemima (morfološkim, kognitivnim, konativnim, funkcionalnim i sociološkim) čini "sistem čovjek". Transformacioni procesi djeluju na sistem u cjelini i na pojedine podsisteme, a naročito na podsistem sastavljen od motoričkih sposobnosti. Efekat djelovanja zavisi od strukture sistema, od međusobnog odnosa podsistema ili elemenata sistema. 
Zbog toga, su transformacioni procesi način "Specijalne olimpijade" u BiH i Asocijacije "Unifi ed sport" da kroz uključenje osoba s poteškoćama u mentalnom razvoju u sportske aktivnosti ostvare sljedeće ciljeve: 
• osobama sa posebnim potrebama, bez obzira na realne mentalne i fi zičke sposobnosti i stvarnu sportsku obdarenost pojedinaca, pružiti podjednake mogućnosti da svoje potrebe u oblasti sporta svestrano i kvalitetno zadovoljavaju i na taj način se potvrđuju u ovoj oblasti društvenog života; • da podstaknu organizovane napore za dalje unapređenje sporta u školama i jačanje materijalne osnove školskih sportskih društava i • da doprinesu širenju humane ideje o mjestu i ulozi sporta za osobe s poteškoćama u mentalnom razvoju. Osnovni problem ovog istraživanja jeste da se utvrdi nivo transformacionih promjena pod uticajem programa košarke i nogometa kod osoba sa lahkom i umjerenom mentalnom defi cijencijom, obzirom da su ovo sportovi najviše doprinijeli popularizaciji osoba sa intelektualnim nedostacima u lokalnim zajednicama kroz učešće na domaćim i međunarodnim takmičenjima u okviru Special Olympicsa. 
Predmet istraživanja su transformacioni procesi efi kasnosti u košarci i nogometu kao i u socijalnom statusu djece sa poteškoćama u mentalnom razvoju koja su uključena u program ''Specijalne olimpijade BiH'' i Asocijacije ''Unifi ed sport'', u redovan trenažni proces i kontinuirani sistem takmičenja. 
Cilj programa je stvoriti uslove u kojima svi sportisti imaju priliku da treniranjem i takmičenjem unaprijede svoje sportske vještine. Timovi se kreiraju tako da treniranje i takmičenje predstavlja izazov za sve učesnike i često rezultira većim samopoštovanjem, ujednačenim statusom i novim prijateljstvima. 

CILJ I ZADACI ISTRAŽIVANJA

Na osnovu predmeta i problema, određeni su ciljevi i zadaci istraživanja. Osnovni cilj ovog istraživanja je da utvrdi nivo transformacija situacijske efi kasnosti u košarci i nogometu i sociološkog statusa lica iz specijalnih ustanova BiH, pod uticajem programa sportskih aktivnosti koji sprovode "Specijalna olimpijada" i Asocijacija "Unifi ed sport" u BiH. 
Zadatak je osvijetliti i dati novu širinu sportskim uspjesima osoba sa poteškoćama u intelektualnom razvoju i dati značaj sportu kao alatu za njihovu integraciju u društvo, što podrazumijeva: 
• na adekvatan način izvršiti prikupljanje potrebne literature; 
• obezbijediti uvjete i instrumentarij za dijagnostiku na inicijalnom i fi nalnom mjerenju; 
• izvršiti inicijalno mjerenje efi kasnosti u košarci i nogometu i nivo sociološkog statusa • djece iz specijalnih ustanova BiH; 
• sprovesti program košarke i nogometa u trajanju od šest mjeseci; 
• nakon sprovedenog programa izvršiti fi nalno mjerenje; 
• formirati osnovnu bazu podataka dobijenih testiranjem i primjenom odgovarajućih • kvantitativnih metoda obraditi podatke; 
• interpretirati podatke na osnovu sprovedenog programa. 

METODOLOGIJA RADA

Uzorak je iz populacije osoba ometenih u intelektualnom razvoju iz specijalne škole iz Tuzle, Centra za djecu ometenu u razvoju iz Banjaluke i specijalne škole iz Zenice. Istraživanje je sprovedeno na 74 dječaka lahke i umjerene mentalne defi cijencije, uzrasta od 14 do 22 godine, muškog spola, koji aktivno učestvuju na takmičenjima u košarci i nogometu. Svi ispitanici imaju rješenja o kategorizaciji, na osnovu koje su smješteni u lahku ili umjerenu mentalnu defi cijenciju. Ispitanici nemaju vidljivih oštećenja lokomotornog aparata. 
Svi su ispitanici prošli eksperimentalni program košarke i nogometa u periodu od januara 2011. do jula 2011. godine. 

Uzorak varijabli za procjenu efi kasnosti u košarci i nogometu

Za procjenu efi kasnosti u košarci i nogometu korišteni su testovi za procjenu baratanja loptom i brzine vođenja lopte, te testovi za procjenu brzine krivolinijskog trčanja. S obzirom da su ispitanici djeca ometena u intelektualnom razvoju izabrani su testovi koji su lakši za izvođenje i kod kojih se ispitanici nisu mogli povrijediti. 
Za procjenu efi kasnosti u košarci korištene su varijable kretanja u odbrambenom stavu, bočno, naprijed i nazad za 24 s, kretanje sa promjenama smjera licem prema košu za 24 s, slalom driblingom, šut sa pet spoljnih pozicija za 50 s. 
Za procjenu efi kasnosti u nogometu korištene su sljedeće varijable: Test SNPDPD -dodavanje iz prvog dodira, Test SNKSLA -vodjenje lopte u slalomu, Test SNBV20 -brzo vođenje na 20 m, Test SBLHOZ -horizontalno odbijanje lopte o zid za 20 sec. 
U BiH i regiji nije rađeno slično istraživanje i nije postojao standardizirani test, kojim bi se utvrdio nivo socijalizacije djece sa mentalnom defi cijencijom pod uticajem košarke i nogometa. 

Uslovi i tehnike mjerenja

Sva mjerenja ispitanika obavljena su u sportskim dvoranama: Specijalne škole u Tuzli, Centra za djecu ometenu u razvoju u Banjoj Luci i Specijalnoj školi u Zenici, u jutarnjim satima i sa prijatnom temperaturom. Inicijalno mjerenje urađeno je u januaru 2011. a fi nalno mjerenje u julu 2011, nakon sprovedenog šestomjesečnog programa. 
Baterija testova koja je korištena u ovom istraživanju bila je uslovljena karakteristikama samog uzorka ispitanika, materijalnih uslova, pouzdanosti, validnosti tih testova. 

REZULTATI I DISKUSIJA

Istraživanja transformacionih procesa na populaciji djece sa poteškoćama u mentalnom razvoju a posebno efekat košarke i nogometa na poboljšanje efi kasnosti u košarci i nogometu i socijalnog statusa djece sa mentalnim i tjelesnim oštećenjima u specijalnim ustanovama BiH, koja su obuhvaćena eksperimentalnim programom u 2011. godini, do sad nisu rađena. Djeca ometena u razvoju -predstavljaju veoma raznovrsnu grupu djece čije su somatopsihičke varijacije izražene u toj mjeri da ometaju normalan razvoj njihovih adaptivnih sposobnosti. Kod nas se ovaj termin koristi da označi djecu sa različitim oblicima ometenosti, kao i djecu sa disharmoničnim razvojem struktura psihomotornog sprega. Tu spadaju i djeca koja zbog oštećenja nekih organa ili njihovih funkcija zahtijevaju posebne odgojno -obrazovne i rehabilitacione postupke kako bi se ometenost ublažila i eventualno otklonila. Pozitivni rezultati ovog istraživanja trebaju pomoći uključivanju još većeg broja djece sa mentalnom defi cijencijom u sportske aktivnosti. Sreća ispunjenog života svakog djeteta, a posebno djeteta s teškoćama u razvoju zavisi i od njegova starta u životu. To znači i od sredine u kojoj živi, koja ga razumije, potiče ili ne potiče, od obitelji, vrtića, prijatelja, susjeda i njihovog snalaženja u prihvaćanju djece s teškoćama u razvoju onakvih kakvi oni jesu. Ovakvo je istraživanje prvi put sprovedeno na djeci koja su uključena u sportske aktivnosti pod organizacijom ''Specijalne olimpijade'' i ''Unifi ed sporta'' u BiH, i pokazalo je da program koji se sprovodi ima višestruko pozitivne efekte. (KOS 2) Testovi su standardizovani i objavljeni u publikacijama1 . 

Centralni i disperzioni parametri za procjenu efi kasnosti u košarci i nogometu u inicijalnom i fi nalnom stanju

Tabele 1 i 2 predstavljaju skup centralnih i disperzionih parametara 8 varijabli (testovi za procjenu efi kasnosti u košarci i nogometu), primijenjenih u istraživanju na inicijalnom i fi nalnom mjerenju kod djece sa poteškoćama u mentalnom razvoju. 
Na osnovu pokazatelja dobijenih u tabelama možemo konstatovati da je broj i izbor testova relativno dobro izbalansiran za populaciju na kojoj je i sprovedeno istraživanje. Analizirajući tabele centralnih i disperzionih parametara varijabli, inicijalnog i fi nalnog mjerenja, uočili smo da su vrijednosti aritmetičkih sredina, medijana, minimalnog rezultata, maksimalnog rezultata, varijacije, standardne devijacije, koefi cijenta zakrivljenosti i koefi cijenta izduženosti u velikom broju varijabli, rezultati u fi nalnom mjerenju bolji od istih u inicijalnom. 
Najveći pojedinačni pomaci nakon realizacije programa košarke i nogometa i fi nalnog mjerenja zabilježen je kod varijabli: KPS 2 (kretanje sa promjenom smjera licem prema košu za 24 sek.); Š5SP50 (šut sa pet spoljnih pozicija za 50 sek.); SBLHOZ (horizontalno odbijanje lopte o zid za 20 sek.). Analizirajući tabelu centralnih i disperzionih parametara socijalnog statusa inicijalnog i fi nalnog mjerenja uočeno je da su vrijednosti kod testova u fi nalnom mjerenju bolje od istih u inicijalnom mjerenju i to posebno u sljedećim varijablama: 

Centralni i disperzioni parametri anketa za ispitivanje socijalnog statusa pod uticajem košarke i nogometa u inicijalnom i fi nalnom stanju

• VDIVBRT (volio bih da imam veći broj treninga i takmičenja), 
• ROSME (radujem se zbog osvojenih medalja). Rezultat inicijalnog mjerenja je 4,5 a fi nalnog 4. 810, što pokazuje ogroman napredak poslije sprovedenog programa, • SRSPISV (sretan sam što mi sport ispunjava slobodno vrijeme), 
• TKTG (takmičenja su u toku godine zastupljena), • SIU (košarku i nogomet upražnjavam), 
• TRTN (treninzi su u toku nedjelje zastupljeni), 
• SIGS (sa suigračima se slažem), 
• RINPNM (roditelji i nastavnici iz škole ponosni su na mene zbog mojih sportskih uspjeha), 
• VDIVBRT (volio bih imati veći broj treninga i takmičenja). Rezultati faktorske analize daju nam osnovu da zaključimo da je došlo do statistički značajnih kvalitativnih promjena i da je dobijena struktura izolovanih faktora bolja i kompaktnija, što možemo uočiti i posmatrajući matrice strukture inicijalnog i fi nalnog mjerenja na osnovu kojeg se može reći da je došlo do promjena u transformacijama efi kasnosti u košarci i nogometu, kao i do kvalitativnih promjena u socijalnom statusu djece ometene u intelektualnom razvoju pod uticajem šestomjesečnog programa košarke i nogometa. 

Faktorska analiza varijabli efi kasnosti u košarci i nogometu u inicijalnom stanju


ZAKLJUČAK

"Specijalna olimpijada" u BIH i "Unifi ed sport" su organizacije koje uključuju osobe sa intelektualnim nedostacima u trenažni proces i sportska takmičenja. Ove organizacije imaju osnovni cilj socijaliziranje ove populacije pomoću sportskih aktivnosti. Zahvaljujući ovim organizacijama, svaka ustanova u BiH koja se bavi djecom sa mentalnom defi cijencijom (zavodi za zbrinjavanje osoba ometenih u mentalnom razvoju, osnovne i srednje specijalne škole, udruženja roditelja djece ometene u razvoju i druga udruženja koja pomažu osobama sa umanjenim sposobnostima) ima sportsku sekciju, koje prerastaju u klubove specijalnih sportova. Ovaj je rad pokazao da programi sportskih aktivnosti koji se sprovode u BiH nailaze na veliko interesovanje svojih sportista, koji su naročito oduševljeni i najčešće se uključuju u košarku i nogomet. Takođe, primjerena sportska djelatnost pozitivno utječe na resocijalizaciju i rehabilitaciju osoba s posebnim potrebama, a sportski dosezi daju tim ljudima potjecaj i vjeru u vlastite sposobnosti, a time i u bogatiji i potpuniji život. Sport je jedan od načina na koji se osobe s posebnim potrebama mogu aktivirati i potencirati svoje talente i mogućnosti te se na taj način što uspješnije uključiti u svakodnevni život. 
Uz uticaj na poboljšanje opšteg tjelesnog razvoja i ponovno usvajanje duševno-tjelesnih sposobnosti, sport razvija zabavu, zajedništvo, sport hrabri, oduševljava, pomaže u sticanju samouvjerenosti u vlastite sposobnosti. Svaka osoba s poteškoćama u razvoju želi postići potpunu socijalizaciju u društvo, izjednačiti se sa ostalima, pa i preteći ih u raznim vještinama. 
Sistematskim vježbanjem, kroz realizaciju programa ''Specijalne olimpijade'' i ''Unifi ed sporta'' u BiH, doprinosi se procesu biološkog rasta i razvoja, procesu formiranja odgojene i obrazovane ličnosti, razvoju i očuvanju fi zičkog i mentalnog zdravlja, humanizaciji savremenog načina života i rada, stvaranju navika za organiziranje i korisno korištenje slobodnog vremena. 

Tabela 1 :

 1 Centralni i disperzioni parametri za procjenu efi kasnosti u košarci i nogometu u inicijalnom stanju 


		Valid N = broj ispitanika								
		Mean = Aritmetička sredina u inicijalnom i fi nalnom mjerenju,			
		Median = Medijana u inicijalnom i fi nalnom mjerenju,				
		Minimum = Minimalni rezultat u inicijalnom i fi nalnom mjerenju,			
		Maximum = Maksimalni rezultat u inicijalnom i fi nalnom mjerenju,			
		Range = raspon rezultata inicijalnog i fi nalnog mjerenja,				
		Variance = Koefi cijent varijacije u inicijalnom i fi nalnom mjerenju,			
		Std. Dev.= Standardna devijacija u inicijalnom i fi nalnom mjerenju,			
		Standard Error = Standardna greška u inicijalnom i fi nalnom mjerenju,		
		Skewness = Koefi cijent zakrivljenosti u inicijalnom i fi nalnom mjerenju,		
		Kurtosis = Koefi cijent izduženosti u inicijalnom mjerenju.				
		Valid N Mean	Median Minimum Maximum Range Variance Std.Dev.	Standard Error	Skewness Kurtosis
	KOS_2	74	7,027	6	1	21	20	20,054	4,478	,520	1,168	1,216
	KPS_2	74	7,108	6	3	14	11	8,618	2,935	,341	,561	-,812
	SDFF	74	11,359 10	0	40,75	40,75 47,061	6,860	,797	1,966	5,983
	S5SP50	74	2,851	2	0	8	8	4,539	2,130	,247	,706	-,545
	SNPDPD 74	6,162	5	0	21	21	24,548	4,954	,575	1,095	,799
	SNKSLA 74	15,659 13,235 0	52,89	52,89 84,612	9,198	1,069	1,466	3,404
	SNBV20 74	11,015 9,195	4,63	100	95,37 126,326 11,239	1,306	7,001	55,365
	SBHLOZ 74	7,472	7	1	25	24	30,088	5,485	,637	1,213	1,488
		Tabela 2 Centralni i disperzioni parametri za procjenu efi kasnosti u košarci i nogometu u fi nalnom stanju	
		Valid N Mean	Median Minimum Maximum Range Variance Std.Dev.	Standard Error	Skewness Kurtosis
	KOS_2	74	7,716	7	2	22	20	18,206	4,266	,496	,892	,934
	KPS_2	74	10,612 9,5	3	38	35	31,724	5,632	,654	1,976	6,779
	SDFF	74	9,664	9,27	0	33,27	33,27 18,933	4,351	,505	2,287	11,379
	S5SP50	74	5,716	4	0	27	27	29,055	5,390	,626	1,987	4,447
	SNPDPD 74	4,445	4	0	10	10	5,428	2,329	,270	,447	-,742
	SNKSLA 74	17,667 16,46	1,42	39	37,58 50,355	7,096	,824	,828	1,290
	SNBV20 74	8,006	7,845	3,21	16,2	12,99 9,466	3,076	,357	,423	-,476
	SBHLOZ 74	10,189 9	2	23	21	21,360	4,621	,537	,798	-,010

Tabela 5 :

 5 Izolovane komponente efi kasnosti u košarci i nogometu u inicijalnom stanju 


								Rotation Sums
	Compo-		Initial Eigenvalues		Extraction Sums of Squared Loadings	of Squared Loa-
	nent							dings
		Total	% of Variance Cumulative % Total	% of Variance Cumulative % Total
	1	3,101	38,767	38,767	3,101 38,767	38,767	2,697
	2	1,424	17,805	56,571	1,424 17,805	56,571	1,698
	3	1,176	14,702	71,274	1,176 14,702	71,274	1,797
	4	,823	10,283	81,557			
	5	,670	8,381	89,938			
	6	,445	5,562	95,499			
	7	,310	3,880	99,379			
	8	,050	,621	100,000			
	Initial Eigenvalues = Inicijalne svojstvene vrijednosti	
	Extraction Sums of Squared Loadings = Izolovani rezultati kvadratnih opterećenja
	Rotation Sums of Squared Loadings = Rotacija rezultata kvadratnih opterećenja
	Component = Komponenta				
	Cumulative = Cjelokupan				
				Tabela 6: Matrica komponenti	
				Component			
				1	2	3	
			KOS2	,888	,119	-,264	
			KPS2	,657	-,037	,378	
			SDFF	-,387	,470	,291	
			Š5SP50	,676	-,301	,311	
			SNPDPD ,920	,129	-,159	
			SNKSLA -,553	-,366	-,495	
			SNBV20	-,230	,760	,308	
			SBHLOZ -,261	-,607	,646	

Karalejić, M. i Jakovljević, S. (1998). Testiranje i merenje u košarci. Beograd: KSS
Uticaj treninga na poboljšanje efikasnosti u sportskim igrama i socijalni status lica iz specijalnih ustanova u BiH